প্রতি বারের ন্যায় এবারও শ্রীমঙ্গল সাংবাদিক ইউনিয়ন শ্রীমঙ্গলের চা বাগান এলাকায় মুসলিম চা শ্রমিক মহিলাদের মধ্যে শাড়ি ও তাদের ছেলে মেয়েকে জামা, শার্ট ও নগদ টাকা বিতরণ করেছে। ৭ আগষ্ট বুধবার শ্রীমঙ্গল সাতঁগাও ইউনিয়নের বিভিন্ন চা বাগানের মুসলিম মহিলা শ্রমিক ও তাদের সন্তানদের মধ্যে এ সামগ্রী বিতরণ করেন। এ বিতরণ অনুষ্ঠানে প্রধান অতিথি হিসেবে উপস্থিত ছিলেন সাঁতগাও ইউপি চেয়ারম্যান রঘুনাথ দেব রিংকু। শ্রীমঙ্গল প্রেসক্লাব সাধারন সম্পাদক ও সাংবাদিক ইউনিয়নের সিনিয়র সদস্য বিকুল চক্রবর্ত্তী, সাংবাদিক ইউনিয়নের সাধারন সম্পাদক মিজানুর রহমান আলম ও সাংবাদিক ইউনিয়েনের নেতা সৈয়দ ছায়েদ আহমদ প্রমূখ। উল্লেখ্য চা বাগান এলাকায় ঈদে কোন বোনাস দেয়া হয়না। বাগানের দুটি বোনাসই (হিন্দু মুসলিম) সকল শ্রমিককে দেয়া হয় পূজায়। তাই এই সময়ে মুসলিম শ্রমিকরা বঞ্চিত থাকেন নতুন কাপরের আনন্দ থেকে। বিকুল চক্রবর্ত্তী॥